ઇસ્લામાબાદ, 31 જુલાઇઃ પાકિસ્તાના 12માં રાષ્ટ્રપતિનું પદ ભારતમાં જન્મેલા મમનૂન હુસૈને જીતી લીધું છે. ગતકાલે થયેલી ચૂંટણીમાં તેમણે બાજી મારી લીધી અને આ પોદ પોતાના નામે કરી લીધું. આગરામાં જન્મેલા મમનૂન હુસૈનને નિર્વિવાદ રૂપે પાકિસ્તાનના 12માં રાષ્ટ્રપતિ તરીકે નિર્વાચિત કરી દેવામાં આવ્યા છે. પાકિસ્તાન પ્રધાનમંત્રી નવાજ શરીફની નજીકના ગણાતા 73 વર્ષીય હુસૈન આગામી નવ સપ્ટેમ્બરે રાષ્ટ્રપતિ પદના શપથ ગ્રહણ કરશે. તે વર્તમાન રાષ્ટ્રપતિ આસિફ અલી જરદારીનું સ્થાન લેશે.